P R E S S E M E D D E L E L S E

**Dansk vikingementalitet fører Danmark til tops i globaliseringen**

**Vi er helt suveræne til at handle og kommunikere med andre lande. Det har nu givet Danmark en 8. plads foran lande som Sverige, Tyskland og USA. Resultatet fremgår af en ny omfattende undersøgelse foretaget af DHL blandt 140 lande verden over og baseret på mere end en million målepunkter.**

**Vallensbæk d. 28. november 2014:** ”Vi ser dagligt på nærmeste hold, at globaliseringen er helt afgørende for økonomisk vækst. Derfor er der al mulig grund til at skubbe på for, at danskerne bliver ved med at afsøge udenlandske markeder og kontakter, da det er til stor gavn for vores velstand herhjemme,” siger adm. direktør Claus Lassen fra kurerfirmaet DHL Express, der selv er repræsenteret i 220 lande og territorier.

Og noget kan tyde på, at det ligger dybt i danskernes gener at søge mulighederne uden for landets grænser og indtage nye eksportmarkeder. I hvert fald er Danmark rykket to pladser op i undersøgelsen ifht sidste år. Det er den bedste placering til danskerne siden den internationale undersøgelse så sit lys tilbage i 2005. Her lå.didx Global Connectedness undersøgelsen målerste placering til danskerne siden undersøgelsen så sit lys tilbage i 2005.mark ryk Danmark på en 11. plads. Selvom undersøgelsen er foretaget hvert år siden, er det blot tredje gang i de forgangne 9 år, at tallene publiceres i en rapport.

**Europa er mest forbundne region**

I DHL Global Connectedness Index ses der på, hvor forbundet et land er med andre lande. Det gælder alt fra import og eksport i forhold det pågældende lands BNP til turismen og antallet af telefonsamtaler fra et land til et andet. For at et land er globalt forbundet, skal der være stor international aktivitet i forhold til størrelsen af den indenlandske økonomi. Desuden er det vigtigere med eksport til mange lande end blot få. Når flere af disse faktorer falder ud til den rigtige side, rykker det landet højere op på den samlede liste. Og det er her, at Danmark for første gang nogensinde lander på en 8. plads.

”Jo mere forbundet et land er til andre lande, jo større udvalg af produkter og services vil man typisk finde. Desuden medfører globaliseringen lavere priser samt flere og bedre betalte jobs. Da vi er en global logistikvirksomhed, er vi netop nogle af dem, der sørger for at forbinde virksomheder verden over. Vi forbinder folk og forbedrer deres liv og er ret entusiastiske ambassadører for globaliseringen,” siger Claus Lassen.

Undersøgelsen påpeger, at verden igen er blevet mere forbundet i 2013 end i 2012, hvor det hele stod mere i stampe. Det tegner godt for den fremadrettede vækst. Europa er den mest forbundne region i verden. Her finder man også ni ud af de 10 mest forbundne lande. Holland holder sin sikre førsteplads fra sidste år. Herefter følger: Irland, Singapore, Belgien, Luxembourg, Schweiz, Storbritannien, Danmark, Tyskland og Sverige. Til sammenligning ligger USA på en 23. plads.

DHL Global Connectedness Index 2014 kan hentes her: [www.dhl.com/GCI](http://www.dhl.com/GCI)

DHL Connectedness video på YouTube (1 min 19 sek): <https://www.youtube.com/watch?v=9eZsfW01pS4>

Video: Where does globalization stand today? <http://www.dpdhl.com/en/media_relations/media_library/videos/dhl_gci_2014_statements_ghemawat_kipp_globalization.html>

**For yderligere oplysninger, kontakt venligst:**

Claus Lassen, adm. direktør i DHL på telefon: 72 39 75 00.

Evt. billeder kan findes her: <http://www.mynewsdesk.com/dk/dhl-danmark/latest_media>

DHL – The Logistics company for the world. DHL er den globale markedsleder inden for logistik industrien og “The Logistics company for the world”. DHL tilbyder sin ekspertise inden for international ekspres, luft-og søfragt, vej-og jernbanetransport, kontrakt logistik og international post-tjenester til sine kunder. Et globalt netværk bestående af mere end 220 lande og territorier og omkring 285,000 ansatte verden over tilbyder kunderne enestående kvalitet og service samt lokal kendskab der opfylder kundernes krav til logistikleverandør. DHL accepterer sit sociale ansvar ved at støtte klimabeskyttelse, katastrofehåndtering og uddannelse. DHL er en del af Deutsche Post DHL. Koncernens omsætning var på mere end 55 milliarder euro i 2013. For mere information: [www.dp-dhl.com](http://www.dp-dhl.com) eller [www.dhl.dk](http://www.dhl.dk)

**Den tredje udgave af DHL Global Connectedness Index 2014 har følgende 10 ’key findings’:**

1. Globalt set blev verden mere forbundet i 2013 efter 2012, hvor det hele stod i stampe.
2. De avancerede økonomier har ikke kunne følge det store skifte i økonomisk aktivitet blandt udviklingsøkonomierne.
3. Udviklingsøkonomierne er ved at omforme den globale forbundenhed og er nu en del af størstedelen af de internationale interaktioner.
4. En 10 årig lang tendens mod større regional samhandel er nu på tilbagetog.
5. Europa er verdens mest globalt forbundne region.
6. De sydøstasiatiske økonomier udmærker sig ved at score højt på 'depth scores' (hvor stor en relativ del af en økonomis aktiviteter eller strømme, der er internationale og hvordan forholdet mellem udenlandske og indenlandske aktiviteter er) i forhold til hvad man ville forvente ud fra landenes strukturelle karakteristika.
7. Den største gennemsnitlige vækst i global forbundenhed fra 2011 til 2013 findes blandt lande i Syd- og Centralamerika og i Caribien.
8. Strømmenes retning ind og ud af et land giver de lokale politikere værdifuld viden om både den offentlige og private sektor.
9. Fremadrettet er den største trussel for globaliseringen politisk famlen eller protektionistisk indblanding snarere end makroøkonomiske forhold.
10. Det gør en forskel, hvilket indeks man benytter til at måle på globaliseringen. Her er DHL Global Connectedness Index det eneste af de etablerede indekser, der har registreret et stort fald i det overordnede niveau for globalisering.

Kilde: [www.dhl.com/GCI](http://www.dhl.com/GCI)

DHL Global Connectedness er bestil af DHL og bag undersøgelsen står:

* Pankaj Ghemawat, der er professor på New York University Stern School of Business og på IESE Business School i Barcelona
* Steven A. Altman, der er Senior Research Associate and Lecturer in Strategic Management at IESE Business School i Barcelona.